**Program dodjele potpora male vrijednosti otočnim poslodavcima za pokretanje gospodarskih aktivnosti i očuvanje radnih mjesta**

* obrazloženje skraćenja roka e-savjetovanja na 15 dana

Zakonom o otocima („Narodne novine“, br. 116/18, 73/20 i 70/21), člankom 37. propisano je pravo dodjele potpore male vrijednosti za djelatnosti koje su važne za gospodarski razvoj otoka, osnovica za izračun potpore, kao i izrada programa dodjele potpora za otočne poslodavce te dodjela iste kroz javni poziv u upravnom postupku. Potpore se dodjeljuju u svrhu poticanja konkurentnosti i rasta poduzetništva na otocima, a u cilju smanjenja troškova poslovanja, stvaranja uvjeta za očuvanje postojećih radnih mjesta te omogućavanja lakšeg zapošljavanja novih djelatnika, kroz mjeru pokretanja gospodarske aktivnosti te mjeru očuvanja radnih mjesta. S obzirom na višegodišnju praksu dodjele potpore male vrijednosti, te da su financijska sredstva osigurana u Državnom proračunu Republike Hrvatske za 2023. godinu, velik broj potencijalnih prijavitelja za dodjelu potpore, kao i duljinu trajanja obrade zahtjeva i provođenja upravnog postupka dodjele potpore, Ministarstvo smatra opravdanim skratiti rok objave e-savjetovanja Programa dodjele potpora male vrijednosti otočnim poslodavcima za pokretanje gospodarskih aktivnosti i očuvanje radnih mjesta na 15 dana.